La granda kultura heredaĵo de Andaluzio estas rezulto de la miljara historio de Andaluzio. La Alhambro en Granado, la Moskeo en Kordovo aŭ la Hiraldo kaj la antikva kvartalo en Sevilo estas havaĵo de la tuta homaro, laŭ deklaro de UNESKO, krome sur preskaŭ ĉiuj vilaĝoj kaj urboj de Andaluzio estas reprezentataj la plej bonaj momentoj de la arta vivo de Andaluzio tra ties historio.
#000000
La brilaj arkitekturoj islama, renesanca kaj, ĉefe, baroka reprezentataj en konstruaĵoj, kasteloj, fortresoj kaj monaĥejoj, starigitaj tra la andaluzia geografio, pliriĉigas la grandan andaluzan heredan havaĵon. Andaluzio estas la patrujo de Velazquez, Murillo kaj Picasso, inter aliaj, kaj ĝi disponas pri pentraĵoj, skulptaĵoj, juveloj, bildoj kaj arkeologiaj restaĵoj en ties katedraloj, muzeoj, preĝejoj, monaĥejoj kaj palacoj, kiuj utilas kiel gardantoj de nia arta riĉeco. Eĉ en la plej fora kaj izolita vilaĝo estas eble trovi unuarangan preĝejon aŭ ĉef-pentraĵon. La diverseco de festoj en Andaluzio estas tiel granda kiel ties geografio, kaj la kalendaro estas kiel enciklopedio kie aperas rezumitaj la arto kaj la kutimoj de la andaluzaj vilaĝoj.
#000001
La unua festo en la jaro estas la karnavalo, kiam ironie kaj humore la reala vivo renversiĝas. Dum la Pasko eliras el la preĝejoj la religiaj bildoj kaj la krucoj en la monato majo unuiĝas festo kaj religio.
#000003
Religia procesio en Sevilo dum Pasko
#000004
En ĉiuj festoj elstariĝas la gastronomio. Estas mondkonataj la vinoj de Andaluzio, ĉefe la ŝereo. La stufaĵoj, la fiŝoj, la ĉas-viando, la legomoj, la supoj, la porkaĵoj kaj la dolĉaĵoj formas la esencon de la andaluzia gastronomio, heredanto de la al-andalusa kulturo.
#000005
Mondkonataj estas ankaŭ la ceramiko kaj la potist-arto, ankaŭ ne eblas forgesi la juvelojn kaj la metalaj artefaritaĵojn.
#000006
Bongusta kordova salmoreho, farita el tomato, pano, oliv-oleo kaj ajlo
#000007